વર્લ્ડ ઇકૉનૉમિક ફોરમે આફ્રિકાના સૌથી સુરક્ષિત દેશમાં રવાંડાનું નામ મૂક્યું છે, એટલું જ નહીં, જૉન એફ કૅનેડી ઇન્ટરનૅશનલ ઍરપોર્ટથી લઈને રવાંડા સુધીની સીધી ઇન્ટરનૅશનલ ફ્લાઇટ પણ શરૂ કરી દીધી છે, જેને લીધે આ દેશનું ટૂરિઝમ ક્ષેત્ર નવો ઇતિહાસ રચવા તરફ આગળ વધી શકે છે એવું અનુમાન મૂકવામાં આવ્યું છે ત્યારે જાણીએ આ ઓછા જાણીતા દેશ વિશેની રોચક માહિતી. . . ફૉરેન કન્ટ્રીમાં ફરવા જવા માટેના વિકલ્પો વિચારવા માટે કહેવામાં આવે તો ક્યાં તો યુરોપનું ડેસ્ટિનેશન યાદ આવી જાય ક્યાં તો દુબઈ અને છેલ્લે થાઇલૅન્ડ યાદ આવી જાય, પરંતુ ઈસ્ટ-આફ્રિકાના કોઈ દેશ કોઈને યાદ આવતા નથી, કેમ કે ઈસ્ટ-આફ્રિકાના દેશ પ્રત્યે પહેલાંથી જ ટૂરિસ્ટો પક્ષપાતભર્યું વલણ ધરાવે છે, કેમ કે અન્ય ફૉરેન ડેસ્ટિનેશનની સરખામણીમાં અહીં કંઈ ખાસ મિસ કરવા જેવું નથી, પરંતુ મિડલ ઈસ્ટ-આફ્રિકામાં આવેલા રવાંડા દેશ માટે પણ જો એવું વિચારશો તો તમે ઘણુંખરું મિસ કરી દેશો.